paragraph_text: Prve predstave na narodnom jeziku održane su zahvaljujući Ilirskoj čitaonici i trudu jednog od najvatrenijih iliraca Dimitrija Demetra. Dugogodišnje zalaganje za kazalište, kao uzvišenu narodnu ustanovu i tribinu narodne misli i riječi, urodilo je osnutkom Drame Hrvatskoga narodnog kazališta 1860. godine, nakon bučnog protjerivanja njemačkih glumaca s pozornice Starog kazališta, demonstracijama i prosvjedima 24. lipnja 1860. godine.